Det lykkedes Rusland at skabe sig en gunstig position ved at indgå traktater med Persien i 1732 og 1735, hvor Rusland tilbagegav de erobrede områder i [[Kaukasus]] og det nordlige Iran til perserne, hvorved russerne undgik krig mod den persiske [[shah]] [[Nader Shah]]. Med traktaterne indgik Rusland og Persien en alliance mod Det Osmanniske rige, som Persien også var [[Den osmannisk-persiske krig (1730-1735)|i krig med]]. Samtidig lykkedes det Rusland under den [[Polske Arvefølgekrig]] (1733–35) at få indsat [[August 3. af Polen|August 3.]] som konge af Polen, hvilket styrkede den russiske indflydelse i Den polsk-litauiske realunion. Rusland havde siden 1726 været allieret med [[Det habsburgske monarki]], og efter sejren i Store Nordiske Krig, var den eneste væsentlige fjende tæt på Ruslands vestlige og sydvestlige grænser således osmannerne.
Historie Tidligere_riger,_stater,_protektorater,_kolonier_og_lande